9. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 91 της 12/23 Μαρτ. 1992 (ΦΕΚ Α΄ 44) Εισαγωγή μαθητών στις Σχολές Υπαξιωματικών των Ενόπλων Δυνάμεων με το σύστημα των Γενικών Εξετάσεων. Έχοντας υπόψη: α.Τη διάταξη του άρθρ. 11 παρ. 3 του Νόμ. 1911/ 90 «Εισαγωγή γυναικών στις ανώτατες στρατιωτικές σχολές, ρύθμιση στρατολογικών θεμάτων και άλλες διατάξεις» (ΦΕΚ τ.Α΄ 166). β.Την με αριθ. 83/92 γνωμοδότηση του Συμβουλίου της Επικρατείας μετά από πρόταση των Υπουργών Εθνικής Αμύνης και Εθνικής Παιδείας και Θρησκευμάτων, αποφασίζουμε: Άρθρ.1.-1.Για την εισαγωγή σπουδαστών με το σύστημα των Γενικών Εξετάσεων οι Σχολές Μονίμων Υπαξιωματικών των Ενόπλων Δυνάμεων εντάσσονται σε Δέσμες ως ακολούθως: α.1η Δέσμη Στρατιωτική Σχολή Μονίμων Υπαξιωματικών (Στρατού Ξηράς ΣΜΥ). Τμήμα Τεχνικοί. Στρατιωτική Σχολή Μονίμων Υπαξιωματικών (Στρατού Ξηράς ΣΜΥ). Τμήμα Διοικητικοί. Στρατιωτική Σχολή Μονίμων Υπαξιωματικών Ναυτικού (ΣΜΥΝ). Στρατιωτική Σχολή Τεχνικών Υπαξιωματικών Αεροπορίας (ΣΤΥ Α). «Σχολή Ιπταμένων Ραδιοναυτίλων (Σ.Ι.Π.)». Το μέσα σε « » νέο εδάφιο προστέθηκε από την παρ. 1 άρθρ. 1 Π.Δ. 14/3-14 Φεβρ. 1994 (ΦΕΚ Α΄ 17). β.4η Δέσμη Στρατιωτική Σχολή Μονίμων Υπαξιωματικών (Στρατού Ξηράς ΣΜΥ). Τμήμα Τεχνικοί. Στρατιωτική Σχολή Υπαξιωματικών (Στρατού Ξηράς ΣΜΥ). Τμήμα Διοικητικοί. Στρατιωτική Σχολή Μονίμων Υπαξιωματικών Ναυτικού (ΣΜΥΝ). Στρατιωτική Σχολή Υπαξιωματικών Διοικητικών Αεροπορίας (ΣΥ Δ). 2.Ο συνολικός αριθμός των Σχολών ή Τμημάτων, κάθε δέσμης που έχει δικαίωμα να δηλώσει προτίμηση ο υποψήφιος είναι αυτός που ισχύει με το σύστημα των Γενικών Εξετάσεων. 3.Το βασικό μάθημα που λαμβάνεται υπόψη για την εισαγωγή είναι το βασικό μάθημα της Δέσμης με το σύστημα των Γενικών Εξετάσεων όπως ισχύει κάθε φορά. 4.Η εισαγωγή σπουδαστών στις σχολές της παρ. 1 γίνεται σύμφωνα με τις διατάξεις του άρθρου αυτού, εφόσον έχει καθορισθεί αριθμός εισακτέων για τη συγκεκριμένη σχολή ή τμήμα. 5.Ο υποψήφιος δεν έχει δικαίωμα επιλογής αν δεν συγκεντρώσει το μισό τουλάχιστον της προβλεπόμενης συνολικής ανώτατης βαθμολογίας της Σχολής ή του Τμήματος που επιθυμεί να εισαχθεί. Άρθρ.2.-1.Τα προσόντα των υποψηφίων για τις Σχολές Μονίμων Υπαξιωματικών των Ενόπλων Δυνάμεων είναι αυτά που προβλέπονται από τις σχετικές διατάξεις που διέπουν το σύστημα των Γενικών Εξετάσεων επί πλέον δε και αυτά που αναφέρονται στους Οργανισμούς των ΣΜΥ , ΣΜΥΝ, ΣΤΥ Α και ΣΥ Δ, «καθώς και της ΣΙΡ». Η μέσα σε « » φράση προστέθηκε από την παρ. 2 άρθρ. 1 Π.Δ. 14/3-14 Φεβρ. 1994 (ΦΕΚ Α΄ 17). Οι υποψήφιοι απαιτείται να ειναι Έλληνες το γένος και να έχουν διαγωγή στον τίτλο σπουδών τους τουλάχιστον κοσμία. 2.Οι υποψήφιοι, που θα αποτύχουν ή θα διακόψουν ή δεν θα παρουσιασθούν σε οποιοδήποτε στάδιο των προκαταρκτικών εξετάσεων, δεν συνεχίζουν τις εξετάσεις και θεωρούνται ότι δεν έχουν δηλώσει την σχολή ή τις σχολές από τις οποίες αποκλείσθηκαν. 3.Τα αγωνίσματα που θα διαγωνίζονται οι υποψήφιοι των Σχολών Μονίμων Υπαξιωματικών (ΣΜΥ) των ΕΔ καθώς και οι επιδόσεις τους θα είναι τα αυτά που ισχύουν για τους υποψηφίους των Ανωτάτων Στρατιωτικών Σχολών (ΑΣΣ). (Αντί για τη σελ. 1454,01)  Σελ. 1454,01(α) Τεύχος 1391 Σελ. 55 Σχολή Μονίμων Υπαξιωματικών 36.Ρ.θ.8α-9 Άρθρ.3.-Σε περίπτωση που ο αριθμός των επιτυχόντων της ειδικής κατηγορίας του άρθρ. 11 του Νόμ. 1513/85 δεν επαρκεί τότε οι κενές θέσεις συμπληρώνονται από επιλαχόντες υποψηφίους της Γενικής σειράς επιτυχίας. Άρθρ.4.-Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. Σχετικά με το περιεχόμενο των διαφόρων δοκιμασιών-εξετάσεων που περιλαμβάνονται στις προκαταρκτικές εξετάσεις των Σχολών Μονίμων Υπαξιωματικών των Ενόπλων Δυνάμεων, βλ. άρθρ. 10 του Νόμ. 2225/18-20 Ιουλ. 1994, (ΦΕΚ Α΄121), ανωτ. σελ. 1358,04. 